
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 60 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του καταλόγου των προγραμματισμένων 
επεκτάσεων και ενισχύσεων του Ε.Σ.Φ.Α., σύμφω¬ 
να με τα οριζόμενα στις διατάξεις της παρ. 4 του 

άρθρου 6 του ν. 3428/2005 (ΦΕΚ Α' 313). 1 

Εφαρμογή Καν. (ΕΚ) 1967/2006 - Αλιεία με το εργα¬ 
λείο «Γρίπος που σύρεται από σκάφος» ή τράτα 
ή «Βιντζότρατα». 2 


Καθορισμός όρων επιλεξιμότητας για το 
2007 για την ενίσχυση των σφαγίων ταύ¬ 
ρων, που χορηγείται στο πλαίσιο εφ 
αρμογής του άρθρου 69 του Κανονισμού (ΕΚ) 
1782/2003 του Συμβουλίου στον τομέα των ενι¬ 


σχύσεων βοείου κρέατος. 3 

Κατανομή ποσοστού ενίσχυσης αναδιάρθρωσης ζά¬ 
χαρης μεταξύ τευτλοκαλλιεργητών και κατόχων 
μηχανημάτων εξειδικευμένων την τευτλοκαλλιέρ- 

γεια. 4 

Ορισμός Υπηρεσιακού Συμβουλίου, εκ των λειτουρ- 
γούντων στην Κεντρική Υπηρεσία του Υπουργεί¬ 


ου Δικαιοσύνης, ως αρμοδίου για την κρίση επί 


της υπηρεσιακής κατάστασης των Επιμελητών 
Κοινωνικής Αρωγής και την άσκηση σύμφωνα με 

το νόμο πειθαρχικής δικαιοδοσίας. 5 

Τροποποίηση της συστατικής πράξης του Νομικού 
Προσώπου Κέντρου Ανοικτής Προστασίας Ηλικι¬ 
ωμένων (ΚΑΠΗ) Δήμου Προσοτσάνης. 6 

Τροποποίηση της συστατικής πράξης της Σχολικής 
Επιτροπής Γιαννίκειου Γυμνασίου Πετρούσας Ν. 

Δράμας. 7 

Τροποποίηση της συστατικής πράξης της Σχολικής 
Επιτροπής Δημ. Σχολείου και 1ου και 2ου Νηπια¬ 
γωγείου Πετρούσας Ν. Δράμας. 8 

Τροποποίηση της συστατικής πράξης της Σχολικής 
Επιτροπής Δημ. Σχολείου και Νηπ/γείου Καλής 

Βρύσης Ν. Δράμας. 9 

Τροποποίηση της συστατικής πράξης του Νομικού 

Προσώπου Φιλαρμονική Δήμου Προσοτσάνης. 10 

Τροποποίηση της υπ’ αριθμ. 4407/28.7.2004 απόφα¬ 
σης μας περί καθορισμού ανώτατου ορίου ημε¬ 
ρών εκτός έδρας μετακινήσεων υπαλλήλων υπη- 
ρετούντων στη Ν.Α. Γρεβενών της Περιφέρειας 
Δυτικής Μακεδονίας. 11 


24 Ιανουάριου 2007 

ΑΠΟΦΑΣΕΙ Σ 

Αριθμ. Δ1/Γ/1588 (1) 

Έγκριση του καταλόγου των προγραμματισμένων επε¬ 
κτάσεων και ενισχύσεων του Ε.Σ.Φ.Α., σύμφωνα με 
τα οριζόμενα στις διατάξεις της παρ. 4 του άρθρου 
6 του ν. 3428/2005 (ΦΕΚ Α' 313). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 
98). 

2. Το π.δ. 381/1989 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ Α' 168), όπως 
τροποποιήθηκε με το π.δ. 191/1996, «Τροποποίηση του 
π.δ. 381/1989 «Οργανισμός του Υπουργείου Βιομηχανίας, 
Ενέργειας και Τεχνολογίας»» (ΦΕΚ Α Ί54). Τις διατάξεις 
του π.δ. 27/1996. 

3. «Συγχώνευση των Υπουργείων Τουρισμού, Βιομη¬ 
χανίας, Ενέργειας και Τεχνολογίας και Εμπορίου στο 
Υπουργείο Ανάπτυξης» (ΦΕΚ Α' 19), όπως τροποποιήθηκε 
με το π.δ. 122/2004 «Ανασύσταση Υπουργείου Τουρι¬ 
σμού» (ΦΕΚ Α' 85). 

4. Τις διατάξεις του ν. 2773/1999 (ΦΕΚ Α 286). 

5. Τις διατάξεις του ν. 3428/2005 «Απελευθέρωση Αγο¬ 
ράς Φυσικού Αερίου» (ΦΕΚ Α' 313) και ιδίως τις διατάξεις 
της παραγράφου 4 του άρθρου 6. 

6. Το υπ’ αριθμ. ΡΑΕ 1-35499/23.2.2006 (ΔΕΠΑ 633075/ 

22.2.2006) έγγραφο της ΔΕΠΑ «Κατάλογος Προγραμμα¬ 
τισμένων Επεκτάσεων και Ενισχύσεων του Ε.Σ.Φ.Α.» 

7. Το υπ’ αριθμ. ΡΑΕ 0-13257/21.3.2006 «Προγραμματι¬ 
σμένες Επεκτάσεις και Ενισχύσεις του Ε.Σ.Φ.Α». 

8. Το υπ’αριθμ. ΡΑΕ 1-44959/12.1.2007(ΔΕΠΑ 490/12.1.2007) 
έγγραφο της ΔΕΠΑ «Κατάλογος Προγραμματισμένων 
Επεκτάσεων και Ενισχύσεων του Ε.Σ.Φ.Α.». 

9. Το υπ’ αριθμ. ΡΑΕ 1-45303/23.1.2007 (ΔΕΠΑ 516/ 

23.1.2007) έγγραφο της ΔΕΠΑ «Κατάλογος Προγραμ¬ 
ματισμένων Επεκτάσεων και Ενισχύσεων του Ε.Σ.Φ.Α.». 

10. Την υπ’ αριθμ. 92/2007 Γνωμοδότηση της ΡΑΕ «Ει¬ 
σήγηση προς τον Υπουργό Ανάπτυξης για την έγκριση 
του καταλόγου των προγραμματισμένων επεκτάσεων 
και ενισχύσεων του Ε.Σ.Φ.Α., σύμφωνα με τα οριζόμενα 
στις διατάξεις της παρ. 4 του άρθρου 6 του ν. 3428/ 
2005.» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Το γεγονός ότι η εφαρμογή της παρούσας απόφα¬ 
σης δεν επιφέρει οικονομική επιβάρυνση στο Ελληνικό 
Δημόσιο, αποφασίζουμε: 

Την έγκριση του υποβληθέντος Καταλόγου Προγραμ¬ 
ματισμένων Επεκτάσεων και Ενισχύσεων του Ε.Σ.Φ.Α. 
και συνεπώς την ένταξη στο Ε.Σ.Φ.Α. των ακόλουθων 
έργων: α) Επέκταση του συστήματος μεταφοράς φυσι¬ 
κού αερίου Κομοτηνή-Αλεξανδρούπολη-Ελληνοτουρκικά 
σύνορα, β) Αναβάθμιση τερματικού σταθμού υγροποι¬ 
ημένου φυσικού αερίου νήσου Ρεβυθούσας, γ) Εγκατά¬ 
σταση σταθμού συμπίεσης φυσικού αερίου στο κεντρικό 
αγωγό του συστήματος μεταφοράς στη Ν. Μεσημβρία, 
δ) Εκσυγχρονισμός συστήματος μεταφοράς φυσικού 
αερίου, ε) Επέκταση του συστήματος μεταφοράς φυσι¬ 
κού αερίου προς Κόρινθο, στ) Επέκταση του συστήμα¬ 
τος μεταφοράς φυσικού αερίου Μαυρονέρι-Αντίκυρα, ζ) 
Επέκταση του συστήματος μεταφοράς φυσικού αερίου 
προς Αλιβέρι, η) Επέκταση του συστήματος μεταφοράς 
φυσικού αερίου προς Δυτική Θεσσαλία, θ) Επέκταση του 
συστήματος μεταφοράς φυσικού αερίου προκειμένου να 
τροφοδοτήσει νέες πόλεις και μεγάλους καταναλωτές, 
ι) Σταθμός συμπαραγωγής ηλεκτρισμού και θερμότη¬ 
τας στη νήσο Ρεβυθούσα, ια) Εγκατάσταση καλωδίου 
οπτικών ινών στο σύστημα μεταφοράς φυσικού αερίου 
μεταξύ των σταθμών Καρπερής-Διαβατών και ιβ) Εγκα¬ 
τάσταση του επί ελληνικού εδάφους χερσαίου συστή¬ 
ματος μεταφοράς του ελληνοϊταλικού αγωγού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2007 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. 162570 (2) 

Εφαρμογή Καν. (ΕΚ) 1967/2006 - Αλιεία με το εργαλείο 
«Γρίπος που σύρεται από σκάφος» ή τράτα ή «Βι- 
ντζότρατα». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα (ΦΕΚ 98/Α72005). 

β. Της παρ. 2 του άρθρου 9 του ν. 2732/1999 «Διεπαγ- 
γελματικές Οργανώσεις και ρύθμιση θεμάτων αρμοδι¬ 
ότητας του Υπουργείου Γεωργίας» (ΦΕΚ 154/Α). 

γ. Του Καν(ΕΚ) 1967/2006 (I 409/30.12.2006) του Συμ¬ 
βουλίου «σχετικά με μέτρα διαχείρισης για τη βιώσιμη 
εκμετάλλευση των αλιευτικών πόρων στη Μεσόγειο 
Θάλασσα, την τροποποίηση του κανονισμού (ΕΟΚ) 
αριθ. 2847/1993 και την κατάργηση του κανονισμού (ΕΚ) 
1626/1994». 

2. Την ανάγκη έκδοσης κανονιστικής πράξης για 
την εφαρμογή των παρεκκλίσεων του άρθρου 14 του 
Καν(ΕΚ) 1967/2006 του Συμβουλίου. 

3. Την ανάγκη λήψης προσθέτουν μετρούν για την 
αλιεία με το αλιευτικό εργαλείο «Γρίπος που σύρεται 
από σκάφος» ή τράτα ή «Βιντζότρατα». 


4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

5. Την υπ’ αριθμ. 243/2007 Γνωμοδότηση του Συμβου¬ 
λίου Αλιείας, αποφασίζουμε: 

1. Η αλιεία με το εργαλείο ή «Γρίπος που σύρεται από 
σκάφος» ή τράτα ή «Βιντζότρατα» διενεργείται μέχρι 
τις 31.5.2010 σε εφαρμογή των παραγράφων 1 και 2 του 
άρθρου 14 του Καν 1967/2006, σύμφωνα με τα προβλε- 
πόμενα στην παρ. 2 του άρθρου 1 και στην παρ. 3 του 
άρθρου 3 του π.δ. 817/1966 για το ελάχιστο μέγεθος 
ματιών και την ελάχιστη απόσταση από την ακτή και 
με τα ακόλουθα πρόσθετα μέτρα: 

α. Απαγορεύεται σε όλη την Επικράτεια η αλιεία με 
το εργαλείο τράτα ή «Γρίπος που σύρεται από σκάφος» 
ή «Βιντζότρατα» κατά το χρονικό διάστημα από την 1η 
Απριλίου έως και την 30η Σεπτεμβρίου, κάθε έτος. 

β. Τα σχοινιά σύρσης της τράτας απαγορεύεται να 
ξεπερνούν τα επτακόσια (700) μέτρα, σε κάθε πλευρά. 

2. Ρυθμιστικά μέτρα αλιείας με το εργαλείο, τράτα, 
που έχουν ληφθεί κατ’ εξουσιοδότηση του άρθρου 10 
του ν.δ. 420/1970 «Αλιευτικός Κώδικας», όπως τροποποι¬ 
ήθηκε και συμπληρώθηκε, εξακολουθούν να ισχύουν. 

3. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και όχι νωρίτερα της 29ης 
Ιανουάριου 2007 και μέχρι 31.5.2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2007 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 259534 (3) 

Καθορισμός όρων επιλεξιμότητας για το 2007 για την 
ενίσχυση των σφαγίων ταύρων, που χορηγείται στο 
πλαίσιο εφαρμογής του άρθρου 69 του Κανονισμού 
(ΕΚ) 1782/2003 του Συμβουλίου στον τομέα των ενι¬ 
σχύσεων βοείου κρέατος. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

1.1 Του άρθρου 1, παράγραφοι 1,2,3 και 4 του ν. 1338/ 
1983 (Α 34) «Εφαρμογή του Κοινοτικού Δικαίου» όπως 
τροποποιήθηκε από το άρθρο 6 του ν. 1440/1984 (Α 70) 
«Συμμετοχή της Ελλάδας στο κεφάλαιο στα αποθεμα- 
τικά και στις προβλέψεις της Ευρωπαϊκής Τράπεζας 
Επενδύσεων στο κεφάλαιο της Ευρωπαϊκής Κοινότητας 
Ανθρακος και Χάλυβος και του Οργανισμού Εφοδι¬ 
ασμού ΕΨΒΑΤΟΜ» και το άρθρο 65 του ν. 1892/1990 
(Α 101). 

1.2 Του άρθρου 22, παράγραφος 3 του ν. 992/1979 (Α 
280) «Περί οργανώσεως των διοικητικών υπηρεσιών για 
την εφαρμογή της Συνθήκης Προσχώρησης της Ελλά¬ 
δας στις Ευρωπαϊκές Κοινότητες και ρύθμιση συναφών 
θεσμικών και οργανωτικών θεμάτων». 

1.3 Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ με το άρθρο πρώτο του υπ’ αριθμ. 63/2005 π.δ. 
«Κωδικοποίηση της νομοθεσίας για την κυβέρνηση και 
τα Κυβερνητικά όργανα (Α' 98). 

1.4 Των άρθρων 13 μέχρι και 29 του ν. 2637/1998 
(Α 200/1998), «Σύσταση Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγγυ¬ 
ήσεων», όπως τροποποιήθηκαν και συμπληρώθηκαν με 
το άρθρο 4 του ν. 2732/1999 (Α 154/1999) και το άρθρο 24 
του ν. 2945/2001 (Α 223/2001) «Εθνικό Σύστημα Προστασί¬ 
ας της Αγροτικής Δραστηριότητας» και το άρθρο 29 παρ. 
1-8 του ν. 3147/2003 (Α 135) «Ρύθμιση θεμάτων αγροτικής 
γης επίλυσης ζητημάτων αποκατασθέντων και αποκαθι- 
σταμένων κτηνοτροφών και άλλες διατάξεις». 

1.5 Του ν. 2362/1995 (Α 247) «Περί Δημόσιου Λογιστικού 
Ελέγχου Δαπανών του Κράτους και άλλες διατάξεις». 

1.6 Του π.δ. 402/1988 (Α 187/1988), «Περί Οργανισμού 
του Υπουργείου Γεωργίας» όπως τροποποιήθηκε και 
ισχύει καθώς και την υπ’ αριθμ. Υ1/2004 (ΥΒ 513) από¬ 
φαση του Πρωθυπουργού για μετονομασία του Υπουρ¬ 
γείου Γεωργίας σε Υπουργείο «Αγροτικής Ανάπτυξης 
και Τροφίμων». 

2. Τις Υπουργικές αποφάσεις (ΚΥΑ -ΥΑ) 

2.1 Την υπ’ αριθμ. 394555/2000 κοινή υπουργική απόφα¬ 
ση (Β1324) των Υπ. Εσωτερικών, Δημόσιας Διοίκησης και 
Αποκέντρωσης και Γεωργίας περί «Ανάθεσης άσκησης 
αρμοδιοτήτων του ΟΠΕΚΕΠΕ στις Ν.Α. της χώρας» όπως 
ισχύει κάθε φορά. 

2.2 Την υπ’ αριθμ. 50637/29.8.2000 κοινή υπουργική 
απόφαση (Β 1104) των Υπ. Εσωτερικών, Δημόσιας Διοί¬ 
κησης και Αποκέντρωσης και Γ εωργίας περί «έγκρισης 
κανονισμού οργανωτικής διάρθρωσης και λειτουργίας 
των υπηρεσιών του Οργανισμού Πληρωμών και Ελέγχου 
Κοινοτικών Ενισχύσεων (ΟΠΕΚΕΠΕ)-ΝΠΙΔ» όπως ισχύει 
κάθε φορά. 

2.3 Την υπ’ αριθμ. 422/408583/6914/29.11.2000 κοινή 
υπουργική απόφαση (1523 Β) των Υπ. Εθνικής Οικονο¬ 
μίας, Οικονομικών και Γεωργίας περί «Πρόωρης συ- 
νταξιοδότησης αγροτών στα πλαίσια εφαρμογής του 
Κανονισμού (ΕΚ) αριθ. 1257/1999 του Συμβουλίου» όπως 
ισχύει κάθε φορά. 

2.4 Την υπ’ αριθμ. 217838/27.1.2001 κοινή υπουργική από¬ 
φαση περί συγκρότησης επιτροπής για την εξέταση των 
υποβαλλόμενων ενστάσεων κατά των αποτελεσμάτων 
των δευτεροβάθμιων ελέγχων που διενεργεί ο ΟΠΕ¬ 
ΚΕΠΕ στα διάφορα καθεστώτα κοινοτικών ενισχύσεων 
όπως ισχύει κάθε φορά. 

2.5 Την υπ’ αριθμ. 324032/24.12.2004 κοινή υπουργική 
απόφαση περί «Εφαρμογής του καθεστώτος της πολλα¬ 
πλής συμμόρφωσης και λοιπά συμπληρωματικά μέτρα 
σε εκτέλεση του κανονισμού (ΕΚ) 1782/2003 του Συμβου¬ 
λίου» (Β' 1921), η οποία κυρώθηκε με το άρθρο 18 του ν. 
3399/2005 (ΦΕΚ Α' 255) όπως ισχύει κάθε φορά. 

2.6 Την υπ’ αριθμ. 292464/2005 κοινή υπουργική από¬ 
φαση (Β 1122) περί «Συμπληρωματικά διοικητικά μέτρα 
εφαρμογής και υπολογισμού του αριθμού και της αξίας 
των δικαιωμάτων στους δικαιούχους της ενιαίας ενίσχυ¬ 
σης σε εφαρμογή των κανονισμών (ΕΚ) 1782/2003 του 
Συμβουλίου και 795/2004 της Επιτροπής» και ιδίως το 
άρθρο 16 όπως ισχύει κάθε φορά. 

2.7 Την υπ’ αριθμ. 320680/9.11.2005 κοινή υπουργική 
απόφαση (Β 1606) «Λεπτομέρειες εφαρμογής στον το¬ 
μέα των ενισχύσεων βοείου κρέατος του άρθρου 69 
του Κανονισμού (ΕΚ) 1782/2003 του Συμβουλίου» όπως 
τροποποιήθηκε και συμπληρώθηκε με την υπ’ αριθμ. 
319370/31.10.2006 κοινή υπουργική απόφαση (Β 1660) 
με θέμα «Τροποποίηση και συμπλήρωση της υπ’ αριθμ. 


320680/9.11.2005 κοινής υπουργικής απόφασης «Λεπτο¬ 
μέρειες εφαρμογής στον τομέα των ενισχύσεων βοείου 
κρέατος του άρθρου 69 του Κανονισμού (ΕΚ) 1782/2003 
του Συμβουλίου». 

2.8 Την υπ’ αριθμ. 256601/3.2.2005 απόφαση του Υπουρ¬ 
γού Αγροτικής Ανάπτυξης και Τροφίμων (Β 197) «Λε¬ 
πτομέρειες εφαρμογής της υπ’ αριθμ. 320680/9.11.2005 
κοινής υπουργικής απόφασης «Λεπτομέρειες εφαρμογής 
στον τομέα των ενισχύσεων βοείου κρέατος του άρθρου 
69 του Κανονισμού (ΕΚ) 1782/2003 του Συμβουλίου». 

3. Τους κανονισμούς 

3.1 (ΕΚ) 1782/2003 (κεφάλαιο 12 «Ενισχύσεις βοείου κρέ¬ 
ατος») του Συμβουλίου «για τη θέσπιση κοινών κανόνων 
για τα καθεστώτα άμεσης στήριξης στα πλαίσια της 
κοινής γεωργικής πολιτικής και για τη θέσπιση ορισμέ¬ 
νων καθεστώτων στήριξης για τους γεωργούς και για 
την τροποποίηση των κανονισμών (ΕΟΚ)αριθ. 2019/1993, 
(ΕΚ)αριθ. 1452/2001, (ΕΚ)αριθ. 1453/2001, (ΕΚ)αριθ. 1454/ 
2001, (ΕΚ)αριθ. 1868/1994, (ΕΚ)αριθ. 1251/1999, (ΕΚ)αριθ. 
1254/1999, (ΕΚ)αριθ. 1673/2000, (ΕΟΚ)αριθ. 2358/1971 και 
(ΕΚ)αριθ. 2529/2001» (I 270/1), όπως τροποποιήθηκε τε¬ 
λευταία με τον Καν. (ΕΚ) 118/2005 της Επιτροπής και 
γενικά όπως ισχύει κάθε φορά. 

3.2 (ΕΚ) 796/2004 της Επιτροπής «σχετικά με τη θέ¬ 
σπιση λεπτομερών κανόνων για την εφαρμογή της πολ¬ 
λαπλής συμμόρφωσης, της διαφοροποίησης και του 
ολοκληρωμένου συστήματος διαχείρισης και ελέγχου 
που προβλέπονται στον κανονισμό (ΕΚ) αριθ. 1782/2003 
του Συμβουλίου για τη θέσπιση κοινών κανόνων για τα 
καθεστώτα άμεσης στήριξης στα πλαίσια της κοινής 
γεωργικής πολιτικής και για τη θέσπιση ορισμένων κα¬ 
θεστώτων στήριξης για τους γεωργούς» (Ε 414/18) όπως 
ισχύει κάθε φορά. 

3.3 (ΕΚ) 795/2004 της Επιτροπής για τη θέσπιση λε¬ 
πτομερών κανόνων εφαρμογής του καθεστώτος ενιαίας 
ενίσχυσης που προβλέπεται στον κανονισμό (ΕΚ) αριθ. 
1782/2003 του Συμβουλίου για τη θέσπιση κοινών κα¬ 
νόνων για τα καθεστώτα άμεσης στήριξης στα πλαίσια 
της κοινής γεωργικής πολιτικής και για τη θέσπιση ορι¬ 
σμένων καθεστώτων στήριξης στους γεωργούς. 

3.4 (ΕΚ) 1208/1981 του Συμβουλίου περί της θεσπίσεως 
κοινοτικής κλίμακος κατατάξεως σφαγίων των χονδρών 
βοοειδών. 

3.5 (ΕΚ) 1760/2000 του Ευρωπαϊκού Κοινοβουλίου και 
του Συμβουλίου (Ε 204/2000) «σχετικά με τη θέσπιση 
συστήματος αναγνώρισης και καταγραφής των βοοει¬ 
δών και την επισήμανση του βοείου κρέατος και των 
προϊόντων με βάση το βόειο κρέας καθώς και για την 
κατάργηση του καν. 820/1997 του Συμβουλίου» όπως 
ισχύει κάθε φορά (οι τροποποιητικοί 1082/2003 και 
499/2004). 

3.6 (ΕΚ) 911/2004 της Επιτροπής (Ε 163/2004) «για την 
εφαρμογή του κανονισμού (ΕΚ) 1760/2000 του Ευρωπα¬ 
ϊκού Κοινοβουλίου και του Συμβουλίου, όσον αφορά τα 
ενώτια, τα διαβατήρια και τα μητρώα εκμεταλλεύσεων» 
όπως ισχύει κάθε φορά. 

3.7 (ΕΚ) 1290/2005 του Συμβουλίου (Ε 209/2005) «για 
τη χρηματοδότηση της κοινής γεωργικής πολιτικής», 
όπως ισχύει κάθε φορά. 

4. Την εισήγηση των υπηρεσιών 

5. Το γεγονός ότι με την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Σκοπός 

Με τη παρούσα απόφαση καθορίζονται οι όροι επιλε- 
ξιμότητας για την ενίσχυση των σφαγίων ταύρων για 
το 2007 σε εφαρμογή της υπ’ αριθμ. 319370/31.10.2006 
κοινής υπουργικής απόφασης (Β 1660) με θέμα «Τροπο¬ 
ποίηση και συμπλήρωση της υπ’ αριθμ. 320680/9.11.2005 
κοινής υπουργικής απόφασης «Λεπτομέρειες εφαρμογής 
στον τομέα των ενισχύσεων βοείου κρέατος του άρθρου 
69 του Κανονισμού (ΕΚ) 1782/2003 του Συμβουλίου». 

Αρθρο 2 

Όροι επιλεξιμότητας 

για την ενίσχυση σφαγίων ταύρων για το 2007 

2.1 Βάσει της υπ’ αριθμ. 319370/31.10.2006 κοινής υπουργι¬ 
κής απόφασης (Β 1660) με θέμα «Τροποποίηση και συμπλή¬ 
ρωση της υπ’ αριθμ. 320680/9.11.2005 κοινής υπουργικής 
απόφασης «Λεπτομέρειες εφαρμογής στον τομέα των ενι¬ 
σχύσεων βοείου κρέατος του άρθρου 69 του Κανονισμού 
(ΕΚ) 1782/2003 του Συμβουλίου», καθορίζουμε τους όρους 
επιλεξιμότητας για την ενίσχυση των σφαγίων ταύρων 
για το 2007, που χορηγείται στο πλαίσιο εφαρμογής του 
άρθρου 69 του Καν. 1782/2003, ως εξής: 

Δικαιούχοι είναι γεωργοί που έχουν δηλώσει ή θα 
δηλώσουν συμμετοχή στο καθεστώς, κάτοχοι βοοτροφι- 
κών εκμεταλλεύσεων που εδρεύουν σε ελληνικό έδαφος, 
στις οποίες έχουν γεννηθεί κατά τη διάρκεια του έτους 
2007 τουλάχιστον 15 μοσχάρια, με εξαίρεση τα μικρά 
νησιά του Αιγαίου Πελάγους για τα οποία ισχύουν του¬ 
λάχιστον 10 γεννήσεις. Επιλέξιμα σφάγια ταύρων είναι 
τα σφάγια τα οποία κατατάσσονται στην κατηγορία 
διάπλασης Β και πάνω και στην κατηγορία λίπους 3 
και κάτω και με βάρος σφάγιου (σε σφάγιο αναφοράς) 
τουλάχιστον 250 κιλά, με εξαίρεση τα μικρά νησιά του 
Αιγαίου Πελάγους για τα οποία επιλέξιμα σφάγια εί¬ 
ναι τα σφάγια ταύρων τα οποία κατατάσσονται στην 
κατηγορία διάπλασης Β- και πάνω και στην κατηγορία 
λίπους 3 και κάτω και με βάρος σφαγίου (σε σφάγιο 
αναφοράς) τουλάχιστον 220 κιλά. 

2.2 Η υπ’ αριθμ. 320680/9.11.2005 κοινή υπουργική από¬ 
φαση (Β 1606) «Λεπτομέρειες εφαρμογής στον τομέα 
των ενισχύσεων βοείου κρέατος του άρθρου 69 του 
Κανονισμού (ΕΚ) 1782/2003 του Συμβουλίου» καθώς και 
η υπ’ αριθμ. 256601/3.2.2005 απόφαση του Υπουργού 
Αγροτικής Ανάπτυξης και Τροφίμων (Β 197) «Λεπτομέ¬ 
ρειες εφαρμογής της υπ’ αριθμ. 320680/9.11.2005 κοινής 
υπουργικής απόφασης «Λεπτομέρειες εφαρμογής στον 
τομέα των ενισχύσεων βοείου κρέατος του άρθρου 69 
του Κανονισμού (ΕΚ) 1782/2003 του Συμβουλίου»» εφαρ¬ 
μόζονται σύμφωνα με την παρούσα. 

Άρθρο 3 

Ενίσχυση επιλέξιμων ζώων 

Το ύψος ενίσχυσης ανά επιλέξιμο σφάγιο ταύρου θα 
καθορισθεί μετά τον καθορισμό του συνολικού αριθ¬ 
μού επιλέξιμων σφαγίων ταύρων του 2007, βάσει του 
συνολικού εγκεκριμένου, από την Ευρωπαϊκή Επιτροπή, 
ποσού. 

Άρθρο 4 

Γ ενικά 

Η απόφαση αυτή ισχύει από της δημοσιεύσεώς της 
στην Εφημερίδα της Κυβερνήσεως και εφαρμόζεται 


στις αιτήσεις ενίσχυσης που υποβάλλονται για το έτος 
2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2007 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. 30815 (4) 

Κατανομή ποσοστού ενίσχυσης αναδιάρθρωσης ζάχα¬ 
ρης μεταξύ τευτλοκαλλιεργητών και κατόχων μηχα¬ 
νημάτων εξειδικευμένων την τευτλοκαλλιέργεια.» 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του ν. 992/1979 «Περί ορ- 
γανώσεως των διοικητικών υπηρεσιών διά την Εφαρ¬ 
μογή της Συνθήκης Προσχωρήσεως της Ελλάδος 
εις τας Ευρωπαϊκός Κοινότητας και ρυθμίσεως συ¬ 
ναφών θεσμικών και οργανωτικών θεμάτων» (Φ.Ε.Κ. 
280/Α/1979). 

β) Του άρθρου 1, παρ. 1, 2 και 3, του ν. 1338/1983 
«Εφαρμογή του Κοινοτικού Δικαίου» (Φ.Ε.Κ. 34/Α/1983), 
όπως η παράγραφος 1 τροποποιήθηκε με τη διάταξη 
του άρθρου 6, παρ. 1 του ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και 
Χάλυβος και του Οργανισμού Εφοδιασμού ΕΨΗΑΤΟΜ» 
(Φ.Ε.Κ. 70/Α/1984), του άρθρου 65 του ν. 1892/1990 (Φ.Ε.Κ. 
101/Α/1990), του άρθρου 31 ν. 2076/1992 και του άρθρου 
19 του ν. 2367/1995. 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (98/Α/2005). 

δ) Του άρθρου 28 του νόμου 2520/1997 (173/Α/1997), 
όπως τροποποιήθηκε και ισχύει με το άρθρο 2, παρ. 
5 του ν. 2732/1999 (154/Α/1999) και το άρθρο 23 του 
ν. 2945/2001 (223/Α/2001). 

ε) Της υπ’ αριθμ. 30807/11.1.2007 κοινής απόφασης 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων. 

2. Τους Κανονισμούς (Ε.Κ.): 

α) 1290/2005 του Συμβουλίου, «για τη χρηματοδότηση 
της κοινής γεωργικής πολιτικής» (Ι_. 209/2005). 

β) 320/2006 του Συμβουλίου (Ι_ 58/2006) «για τη θέ¬ 
σπιση προσωρινού καθεστώτος αναδιάρθρωσης του 
κλάδου της ζάχαρης στην Κοινότητα και για την τρο¬ 
ποποίηση του κανονισμού (ΕΚ) αριθ. 1290/2005 για τη 
χρηματοδότηση της κοινής γεωργικής πολιτικής» και 
ειδικότερα το άρθρο 3 αυτού. 

στ) 968/2006 της Επιτροπής (Ι_ 176/2006) σχετικά με 
τον καθορισμό των λεπτομερών κανόνων εφαρμογής 
του κανονισμού (ΕΚ) αριθ. 320/2006 του Συμβουλίου για 
τη θέσπιση προσωρινού καθεστώτος αναδιάρθρωσης 
του κλάδου της ζάχαρης στην Κοινότητα. 

3. Την εισήγηση της Διεύθυνσης ΠΑΠ Φυτών Μεγάλης 
Καλλιέργειας. 

4. Το γεγονός ότι από την εφαρμογή της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

1. Το ποσοστό της ενίσχυσης αναδιάρθρωσης της 
ζαχαροβιομηχανίας που καθορίστηκε με την υπ’ αριθμ. 
30807/11.1.2007 κοινή υπουργική απόφαση κατανέμεται 
μεταξύ τευτλοκαλλιεργητών και κατόχων - χειριστών 
γεωργικών μηχανημάτων εξειδικευμένων στην τευτλο- 
καλλιέργεια ως εξής: 

α) 90 % για τους παραγωγούς ζαχαρότευτλων που 
παρέδωσαν το προϊόν τους στα εργοστάσια της 
Ε.Β.Ζ. στη Λάρισα και την Ξάνθη την εξαετία 2001 έως 
2006. 

β) 10 % για τους χειριστές μηχανημάτων για τη συ¬ 
γκομιδή, τον ψεκασμό και τη σπορά των ζαχαρότευτ¬ 
λων, οι οποίοι είχαν εργαστεί με τα μηχανήματα τους 
στα εργοστάσια της Ε.Β.Ζ. στη Λάρισα και την Ξάνθη, 
τις καλλιεργητικές περιόδους 2005 και 2006. Το πο¬ 
σοστό αυτό επιμερίζεται σε 90 % για τους χειριστές 
μηχανημάτων συγκομιδής ζαχαρότευτλων και σε 10 % 
για τους χειριστές μηχανημάτων ψεκασμού και σποράς 
ζαχαρότευτλων. 

2. Τα ποσά ανά κατηγορία δικαιούχων καθορίζονται 
σύμφωνα με τα ακόλουθα αντικειμενικά κριτήρια. 

α) Το ποσό για τους παραγωγούς τεύτλων καθορίζε¬ 
ται με βάση τη μέση παραδοθείσα ποσότητα ζαχαρό¬ 
τευτλων την εξαετία 2001 - 2006. 

β) Το ποσό για τους χειριστές μηχανημάτων συγκο¬ 
μιδής τεύτλων καθορίζεται με βάση τη μέση συγκομι- 
σθείσα και παραδοθείσα ποσότητα ζαχαρότευτλων τη 
διετία 2005 - 2006. 

γ) Το ποσό για τους χειριστές ψεκαστικών και σπαρ¬ 
τικών μηχανημάτων καθορίζεται ισόποσα ανά χρησιμο- 
ποιηθέν μηχάνημα τη διετία 2005 - 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2007 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 
-♦- 

Αριθμ. 4930 (5) 

Ορισμός Υπηρεσιακού Συμβουλίου, εκ των λειτουργού- 
ντων στην Κεντρική Υπηρεσία του Υπουργείου Δι¬ 
καιοσύνης, ως αρμοδίου για την κρίση επί της υπη¬ 
ρεσιακής κατάστασης των Επιμελητών Κοινωνικής 
Αρωγής και την άσκηση σύμφωνα με το νόμο πει¬ 
θαρχικής δικαιοδοσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 4 του άρθρου 18 του ν. 1941/ 
1991 (ΦΕΚ 41/Α'/18.3.1991). 

2. Την υπ’ αριθμ. 48003/8.4.1999 (ΦΕΚ 371/Β71999) από¬ 
φαση σύστασης των Υπηρεσιακών Συμβουλίων του 
Υπουργείου Δικαιοσύνης. 

3. Την υπ’ αριθμ. 102701/13.9.2004 (ΦΕΚ 1453/Β72004) 
απόφαση συγκρότησης Υπηρεσιακών Συμβουλίων του 
Υπουργείου Δικαιοσύνης. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 


προϋπολογισμού, γιατί τα Υπηρεσιακά Συμβούλια ήδη 
λειτουργούν όπως έχουν συσταθεί και συγκροτηθεί με 
τις ανωτέρω αποφάσεις του Υπουργείου Δικαιοσύνης, 
αποφασίζουμε: 

Τον ορισμό του Υπηρεσιακού Συμβουλίου υπαλλήλων 
Υπηρεσιών Επιμελητών Ανηλίκων Δικαστηρίων Ανηλί¬ 
κων και Ιδρύματος Αγωγής Ανηλίκων, ως αρμοδίου για 
τη σύμφωνα με τις κείμενες διατάξεις κρίση επί της 
υπηρεσιακής κατάστασης των Επιμελητών Κοινωνικής 
Αρωγής και την άσκηση της σύμφωνα με το νόμο πει¬ 
θαρχικής δικαιοδοσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2007 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 288 (6) 

Τροποποίηση της συστατικής πράξης του Νομικού Προ¬ 
σώπου Κέντρου Ανοικτής Προστασίας Ηλικιωμένων 
(ΚΑΠΗ) Δήμου Προσοτσάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 239 και 240 του ν. 3463/ 
2006 και του ν.2503/1997. 

2. Την υπ’ αριθμ. Ε. 13123/26.6.1984 απόφαση του Νο¬ 
μάρχη Δράμας περί σύστασης Νομικού Προσώπου Κέ¬ 
ντρου Ανοικτής Προστασίας Ηλικιωμένων (ΚΑΠΗ) Δήμου 
Προσοτσάνης (ΦΕΚ 469/τ.Β7ΐ6.7.1984), όπως τροποποι¬ 
ήθηκε μεταγενέστερα. 

3. Την υπ’ αριθμ. 337/2006 απόφαση του Δημοτικού 
Συμβουλίου Προσοτσάνης σχετικά με την τροποποίηση 
συστατικής πράξης του Νομικού Προσώπου. 

4. Την υπ’ αριθμ. 2550/1.10.2003 (ΦΕΚ 1588/τ.Β727.10.2003) 
απόφαση του Γ ενικού Γ ραμματέα της Περιφέρειας Αν. 
Μακεδ.-Θράκης περί «μεταβίβασης αρμοδιοτήτων στους 
Διευθυντές Τοπικής Αυτοδιοίκησης και στους Τμημα- 
τάρχες των ιδίων Υπηρεσιών», όπως τροποποιήθηκε 
μεταγενέστερα, αποφασίζουμε: 

Τροποποιούμε την υπ’ αριθμ. Ε13123/26.6.1984 απόφαση 
του Νομάρχη Δράμας, όπως τροποποιήθηκε μεταγενέ¬ 
στερα, ως προς την παράγραφο 4, ως εξής: 

«4. Το συμβούλιο θα είναι 5/μελές και θα αποτελείται 
από: 

1. Τον εκάστοτε Δήμαρχο 

2. Δύο (2) δημοτικούς συμβούλους 

3. Δύο (2) Δημότες που ορίζονται με απόφαση του 
Δημοτικού Συμβουλίου». 

Κατά τα λοιπά ισχύει η υπ’ αριθμ. Ε13123/26.6.1984 από¬ 
φαση του Νομάρχη Δράμας. 

Με την παρούσα απόφαση δεν προκαλείται δαπάνη 
σε βάρος του προϋπολογισμού του Δήμου οικ. Έτους 
2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Ιανουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 

Αριθμ. 297 (7) 

Τροποποίηση της συστατικής πράξης της Σχολικής Επι¬ 
τροπής Γιαννίκειου Γυμνασίου Πετρούσας Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 239, 240 και 243 του 
ν. 3463/2006, του ν. 1894/1990 και του ν. 2503/1997. 

2. Την υπ’ αριθμ. ΔΙΕΣ 19371/94/11.1.1995 απόφαση του 
Νομάρχη Δράμας περί σύστασης Σχολικών Επιτροπών 
Γ ιαννίκειου Γ υμνασίου Πετρούσας και Δημ. Σχολείου 
και 1ου και 2ου Νηπ/γείου Πετρούσας Ν. Δράμας (ΦΕΚ 
65/τ.Β7ΐ-2.1995). 

3. Την υπ’ αριθμ. 346/2006 απόφαση του Δημοτικού 
Συμβουλίου Προσοτσάνης σχετικά με την τροποποίηση 
συστατικής πράξης της Σχολικής Επιτροπής. 

4. Την υπ’ αριθμ. 2550/1.10.2003 (ΦΕΚ 1588/τ.Β'/27.10.2003) 
απόφαση του Γ ενικού Γ ραμματέα της Περιφέρειας Αν. 
Μακεδ.-Θράκης περί «μεταβίβασης αρμοδιοτήτων στους 
Διευθυντές Τοπικής Αυτοδιοίκησης και στους Τμημα- 
τάρχες των ιδίων Υπηρεσιών», όπως τροποποιήθηκε 
μεταγενέστερα, αποφασίζουμε: 

Τροποποιούμε την υπ’ αριθμ. ΔΙΕΣ 19371/94/11.1.1995 
απόφαση του Νομάρχη Δράμας ως προς την διοίκηση 
του Ν/κού Προσώπου, ως εξής: «Το συμβούλιο θα είναι 
5/μελές και θα αποτελείται από: 

1. Δύο (2) δημοτικούς συμβούλους 

2. Τον εκάστοτε διευθυντή του Γ ιαννίκειου Γ υμνασίου 
Πετρούσας 

3. Τ ον εκπρόσωπο του συλλόγου γονέων και κηδεμό¬ 
νων του Γ ιαννίκειου Γ υμνασίου Πετρούσας 

4. Τον εκπρόσωπο της μαθητικής κοινότητας του Γιαν- 
νίκειου Γ υμνασίου Πετρούσας». 

Κατά τα λοιπά ισχύει η υπ’ αριθμ. ΔΙΕΣ 19371/94/11.1.1995 
απόφαση του Νομάρχη Δράμας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου οικ.Έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Ιανουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 

-♦- 

Αριθμ. 298 (8) 

Τροποποίηση της συστατικής πράξης της Σχολικής Επι¬ 
τροπής Δημ. Σχολείου και 1ου και 2ου Νηπιαγωγείου 
Πετρούσας Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 239, 240 και 243 του 
ν. 3463/2006, του ν. 1894/1990 και του ν.2503/1997. 

2. Την υπ’ αριθμ. ΔΙΕΣ 19371/94/11.1.1995 απόφαση του 
Νομάρχη Δράμας περί σύστασης Σχολικών Επιτροπών 
Γ ιαννίκειου Γ υμνασίου Πετρούσας και Δημ. Σχολείου 
και 1ου και 2ου Νηπ/γείου Πετρούσας Ν. Δράμας (ΦΕΚ 
65/τ.Β7ΐ-2.1995). 

3. Την υπ’ αριθμ. 347/2006 απόφαση του Δημοτικού 
Συμβουλίου Προσοτσάνης σχετικά με την τροποποίηση 
συστατικής πράξης της Σχολικής Επιτροπής. 


4. Την υπ’ αριθμ. 2550/1.10.2003 (ΦΕΚ 1588/τ.Β727.10.2003) 
απόφαση του Γ ενικού Γ ραμματέα της Περιφέρειας Αν. 
Μακεδ.-Θράκης περί «μεταβίβασης αρμοδιοτήτων στους 
Διευθυντές Τοπικής Αυτοδιοίκησης και στους Τμημα- 
τάρχες των ιδίων Υπηρεσιών», όπως τροποποιήθηκε 
μεταγενέστερα, αποφασίζουμε: 

Τροποποιούμε την υπ’ αριθμ. ΔΙΕΣ 19371/94/11.1.1995 
απόφαση του Νομάρχη Δράμας ως προς την διοίκηση 
του Ν/κού Προσώπου, ως εξής: «Το συμβούλιο θα είναι 
5/μελές και θα αποτελείται από: 

1. Δύο (2) δημοτικούς συμβούλους 

2. Τον εκάστοτε διευθυντή του Δημοτικού Σχολείου 
Πετρούσας 

3. Τον εκάστοτε Δ/ντή του 1ου Νηπιαγωγείου Πετρούσας 

4. Τον εκπρόσωπο του συλλόγου γονέων και κηδεμό¬ 
νων του Δημ. Σχολείου και Νηπιαγωγείων Πετρούσας». 

Κατά τα λοιπά ισχύει η υπ’ αριθμ. ΔΙΕΣ 19371/94/11.1.1995 
απόφαση του Νομάρχη Δράμας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου οικ.Έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Ιανουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 
-♦- 

Αριθμ. 295 (9) 

Τροποποίηση της συστατικής πράξης της Σχολικής Επι¬ 
τροπής Δημ. Σχολείου και Νηπ/γείου Καλής Βρύσης 
Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 239, 240 και 243 του 
ν. 3463/2006, του ν. 1894/1990 και του ν.2503/1997. 

2. Την υπ’ αριθμ. 13387/13.8.1992 απόφαση του Νομάρ¬ 
χη Δράμας περί σύστασης Σχολικής Επιτροπής Δημ. 
Σχολείου και Νηπ/γείου Καλής Βρύσης Ν. Δράμας (ΦΕΚ 
541/τ.Β727.8.1992). 

3. Την υπ’ αριθμ. 344/2006 απόφαση του Δημοτικού 
Συμβουλίου Προσοτσάνης σχετικά με την τροποποίηση 
συστατικής πράξης της Σχολικής Επιτροπής. 

4. Την υπ’ αριθμ. 2550/1.10.2003 (ΦΕΚ 1588/τ.Β727.10.2003) 
απόφαση του Γ ενικού Γ ραμματέα της Περιφέρειας Αν. 
Μακεδ.-Θράκης περί «μεταβίβασης αρμοδιοτήτων στους 
Διευθυντές Τοπικής Αυτοδιοίκησης και στους Τμημα- 
τάρχες των ιδίων Υπηρεσιών», όπως τροποποιήθηκε 
μεταγενέστερα, αποφασίζουμε: 

Τροποποιούμε την υπ’ αριθμ. 13387/13.8.1992 απόφαση 
του Νομάρχη Δράμας ως προς την διοίκηση του Ν/κού 
Προσώπου, ως εξής: 

«Το συμβούλιο θα είναι 5/μελές και θα αποτελείται από: 

1. Δύο (2) δημοτικούς συμβούλους 

2. Τον εκάστοτε διευθυντή του Δημοτικού Σχολείου 
Καλής Βρύσης 

3. Τον εκάστοτε διευθυντή του Νηπιαγωγείου Καλής 
Βρύσης 

4. Τον εκπρόσωπο του συλλόγου γονέων και κηδεμόνων 
του δημοτικού σχολείου και νηπιαγωγείου Καλής Βρύσης». 

Κατά τα λοιπά ισχύει η υπ’ αριθμ. 13387/13.8.1992 από¬ 
φαση του Νομάρχη Δράμας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου οικ.Έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Ιανουάριου 2007 

Με εντολή Γενικού Γραμματέα Περιφέρειας 
Η Διευθύντρια 
Μ. ΤΣΙΑΡΑ 

-♦- 

Αριθμ. 287 (10) 

Τροποποίηση της συστατικής πράξης του Νομικού 
Προσώπου Φιλαρμονική Δήμου Προσοτσάνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 239 και 240 του ν. 3463/ 
2006 και του ν. 2503/1997. 

2. Το από 11.5.1954 Βασιλικό Διάταγμα περί 
σύστασης ίδιου Νομικού Προσώπου Φιλαρμονικής 
Δήμου Προσοτσάνης (ΦΕΚ 101/τ.Α'/24.5.1954), όπως 
τροποποιήθηκε μεταγενέστερα. 

3. Την υπ’ αριθμ. 336/2006 απόφαση του Δημοτικού 
Συμβουλίου Προσοτσάνης σχετικά με την τροποποίηση 
συστατικής πράξης του Νομικού Προσώπου. 

4. Την υπ’ αριθμ. 2550/1.10.2003 (ΦΕΚ 1588/ 
τ.Β727.10.2003) απόφαση του Γενικού Γραμματέα της 
Περιφέρειας Αν. Μακεδ.-Θράκης περί «μεταβίβασης 
αρμοδιοτήτων στους Διευθυντές Τοπικής Αυτοδιοίκησης 
και στους Τμηματάρχες των ιδίων Υπηρεσιών», όπως 
τροποποιήθηκε μεταγενέστερα, αποφασίζουμε: 

Τροποποιούμε το από 11.5.1954 Βασιλικό Διάταγμα, 
όπως τροποποιήθηκε μεταγενέστερα με την υπ’ αριθμ. 
ΔΙΕΣ 21161/19.1.1988 απόφαση Νομάρχη Δράμας, ως προς 
την παράγραφο 3 αυτής, ως εξής: «3. Το συμβούλιο θα 
είναι 5/μελές και θα αποτελείται από: 

1. Τον εκάστοτε Δήμαρχο 

2. Δύο (2) δημοτικούς συμβούλους 

3. Δύο (2) Δημότες που ορίζονται με απόφαση του 
Δημοτικού Συμβουλίου». 

Κατά τα λοιπά ισχύει το από 11.5.1954 Βασιλικό Διά¬ 
ταγμα, όπως τροποποιήθηκε μεταγενέστερα. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου οικ.Έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 19 Ιανουάριου 2007 

Με εντολή Γ ενικού Γ ραμματέα Περιφέρειας 
Η Διευθύντρια 
Μ. ΤΣΙΑΡΑ 
-♦- 

Αριθμ. 685/22 (11) 

Τροποποίηση της υπ’ αριθμ. 4407/28.7.2004 απόφασης μας 
περί καθορισμού ανώτατου ορίου ημερών εκτός έδρας 
μετακινήσεων υπαλλήλων υπηρετούντων στη Ν.Α. Γρε- 
βενών της Περιφέρειας Δυτικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 1622/1986 και του π.δ. 51/1987 


(ΦΕΚ 26 Α') «Καθορισμός των Περιφερειών της χώρας 
για το σχεδίασμά, προγραμματισμό και συντονισμό της 
Περιφερειακής Ανάπτυξης». 

2. Τις διατάξεις του ν. 2503/1997 «Διοίκηση - Οργάνω¬ 
ση της Περιφέρειας, ρύθμιση θεμάτων για την Τοπική 
Αυτοδιοίκηση και άλλες διατάξεις». 

3. Τις διατάξεις του άρθρου 2, παρ. 3 του ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6 του ν. 2738/1999. 

4. Την υπ’ αριθμ. 4407/28.7.2004 απόφαση μας περί 
καθορισμού ανώτατου ορίου επιτρεπόμενων ημερών 
κίνησης εκτός έδρας των υπηρετούντων υπαλλήλων 
στη Νομαρχιακή Αυτοδιοίκηση Γρεβενών. 

5. Το υπ’ αριθμ. 1487/15.11.2006 έγγραφο της Νομαρ¬ 
χιακής Αυτοδιοίκησης Γρεβενών, με το οποίο ζητείται 
συμπλήρωση της υπ’ αριθμ. 4407/28.7.2004 απόφασής 
μας, αποφασίζουμε: 

Τροποποιούμε την υπ’ αριθμ. 4407/28.7.2004 απόφαση 
μας και καθορίζουμε το ανώτατο όριο, των επιτρεπό¬ 
μενων, κατά το τρέχον έτος 2007 και εφεξής, μετακινή¬ 
σεων εκτός έδρας, των υπηρετούντων με οποιαδήποτε 
σχέση εργασίας, υπαλλήλων της Διεύθυνσης Υγείας και 
Κοινωνικής Πρόνοιας της Νομαρχιακής Αυτοδιοίκησης 
Γρεβενών ως εξής: 


Διεύθυνση 

Κλάδος - 
Ειδικότητα 

Ανώτατο όριο 
επιτρεπόμενων 
ημερών 


ΠΕ Διοικητικού 

120 


ΠΕ Ιατρών 

100 


ΠΕ Ψυχολόγων 

80 


ΠΕ Κοινωνιολόγων 

80 


ΤΕ Εποπτών 

Δημ. Υγείας 

120 

Διεύθυνση Υγείας 
και Κοινωνικής 
Πρόνοιας 

ΤΕ Κοινωνικών 
Λειτουργών 

120 

ΤΕ Νοσηλευτριών 

80 

ΤΕ Επισκεπτών 
Υγείας 

80 


ΤΕ Μαιών 

80 


ΔΕ Οδηγών 

120 


ΔΕ Διοικ/κου 
Λογ/κου 

80 


ΥΕ Επιμελητών 

80 


Το ύψος της δαπάνης για τις ανωτέρω μετακινή¬ 
σεις θα ανέλθει στα 18.600,00 ευρώ και θα βαρύνει τον 
προϋπολογισμό της Νομαρχιακής Αυτοδιοίκησης Γ ρε¬ 
βενών. 

Κατά τα λοιπά ισχύει η υπ’ αριθμ. 4407/28.7.2004 από¬ 
φαση μας όπως ισχύει σήμερα. 

Η ισχύς της παρούσας ισχύει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 17 Ιανουάριου 2007 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ϋοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπΙθΓπβΙ: Η11ρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.8ΐ·9τ)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν.£ί· 0 Γ - &-ιτΐ3ίΙ: ννοί)ίτΐ35ΐοηΒ8ί.αΓ 

































